Тоқаев халықты құттықтады
"Тоқаев халықты құттықтады" | "https://abai.kz/post/133328"
TITLE: Тоқаев халықты құттықтады
URL: https://abai.kz/post/133328
META: "Тоқаев халықты құттықтады" | "https://abai.kz/post/133328"
DATE: 13.05.2021
AUTHOR(s): Abai.kz
TOTAL WORDS: 103
TEXT: Қазақстан Республикасының Президенті Қасым-Жомарт Тоқаев қазақстандықтарды Ораза айт мейрамымен құттықтады. Құттықтау президенттің ресми сайтында жарияланды. "Ардақты ағайын! Баршаңызды Ораза айт мерекесімен шын жүректен құттықтаймын! Рухани тазару мен жаңаруға жол ашатын осы қасиетті мейрам күллі мұсылман қауымы үшін айрықша маңызды. Рамазан айына жалғасқан бұл жарқын мереке қастерлі дініміздегі мейірім мен шапағат, жанашырлық пен қамқорлық сияқты асыл құндылықтарды дәріптейді. Ораза айт әр адамның жүрегіне иман нұрын сеуіп, ізгілікке үндейді, жұртты жақсылыққа жетелеп, қоғамды игі істерге жұмылдырады. Сол арқылы халқымыздың береке-бірлігін нығайтып, ырыс-ынтымағын арттырады. Баршамыз айттан айтқа аман-есен жете берейік! Сіздерге зор денсаулық, бақ-береке тілеймін! Әр шаңырақ шуаққа бөленіп, қуанышқа кенелсін! Ораза айт құтты болсын!" Abai.kz
